ઉત્‍પાદન ક્ષેત્રે પર્દાપણ કરવા માટે હજુ પણ કાંઇક ખુટતુ હોય તેમ લાગતુ હતુ. આ "ખુટતી કડી" એટલે ઉધોગના સંચાલનની માહિતી અને અનુભવનો અભાવ. હવે તેમણે આ દિશામાં પણ નિપુણતા પ્રાપ્‍ત થાય તે માટેના પ્રયત્‍નો શરૂ કર્યા. તેમને માહિતી પ્રાપ્‍ત થઇ કે સી.ઇ.ડી. સંસ્‍થા દવારા નવા ઉધોગ સાહસિકો માટે આંત્રપ્રિનીયોરશીપ ડેવલપમેન્‍ટ પ્રોગ્રામોનું આયોજન કરવામાં આવે છે. આ અંગે તેમણે વર્તમાનપત્ર દવારા માહિતી મળી કે સી.ઇ.ડી. સંસ્‍થા દવારા ભાવનગર ખાતે ચાર અઠવાડીયાનો ઇ.ડી.પી(જન.)મો-૧ તાલીમી કાર્યક્રમ શરૂ થઇ રહેલ છે તેથી તુરત જ તેમણે તાલીમી કાર્યક્રમમાં જોડાવવા માટે અરજી કરી. તાલીમાર્થી તરીકે પસંદ થયા બાદ તેમણે ચાર અઠવાડીયાની તાલીમ ખૂબ જ સફળતાપૂર્વક પૂર્ણ કરી "ખુટતી કડી"નો અવરોધ દુર કર્યો.